TAWARAN GEDONG DIPERTIMBANGKAN
GEDONG: Ketua Menteri Datuk Patinggi Tan Sri Abang Johari Tun Openg akan mempertimbangkan untuk bertanding bagi kerusi Dewan Undangan Negeri (DUN) Gedong. Beliau mengucapkan terima kasih kepada penyandang kerusi DUN Gedong iaitu Datuk Mohd Noraden Majais atas tawaran yang diberikan untuk bertanding di kawasan tersebut bagi Pilihan Raya Negeri ke-12 kali ini. “Terima kasih kepada Noraden (Datuk Mohd Noraden Majais) kerana memberi ruang kepada saya untuk pindah tetapi saya belum tahu lagi pindah ke tidak. “Sebenarnya, sebagai Ketua Menteri saya melihat semua kawasan sama ada Gedong, Simunjan, Satok, Petra Jaya dan semuanya. “Jadi Noraden bercakap seperti ini, hendak ditolak susah juga, diterima susah juga…jadi saya akan mempertimbangkannya. Beliau berkata demikian ketika berucap pada Majlis Pecah Tanah Jalan Lubok Teranggas ke Gedong, semalam. Tambahnya, beliau akan membincangkan tawaran tersebut dengan penduduk Satok alasan untuk berpindah. “Saya akan sembahyang hajatlah…Jika jodoh bertemulah. Terima kasih Naroden dan Nancy. Saya minta bantuan Naroden agar membantu sudut perancangan,” katanya lagi. Oleh JEAKQLEYN YACHO 
See author's posts
